386.06 REGOLAMENTI DWAR L-APPLIKABBILITÀ TA’ L-ATT DWAR IL-KUMPANNIJI GĦAL KUMPANNIJI OFFSHORE L-AVVIŻ LEGALI 269 ta’ l-2003. L-AVVIŻ LEGALI 269 ta’ l-2003. 1. It-titolu ta’ dawn ir-regolamenti hu Regolamenti dwar l-Applikabbilità ta’ l-Att dwar il-Kumpanniji għal Kumpanniji Offshore. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieg xort’oħra- "l-Att " tfisser 1-Att dwar il-Kumpanniji; Kap. 386. Kap. 386. "Att dwar iċ-Ċentru għas-Servizzi Finanzjarji ta’ Malta " tfisser l-Att dwar iċ-Ċentru għas-Servizzi Finanzjarji ta’ Malta kif miżmum fis-seħħ bl-artikolu 107(4) ta’ l-Att ta’ l-2002 li jirregola Fondi Speċjali (disposizzjoni transitorjaf fit-Taqsima V ta’ l-aħħar imsemmi Att li jemenda l-Att dwar iċ-Centru għas-Servizzi Finanzjarji ta’ Malta, Kap. 330); " kumpanniji offshore" tfisser kumpanniji iffurmati u reġistrati taħt l-Ordinanza dwar is-Soċjetajiet Kummerċjali u l-Att dwar iċ-Ċentru għas-Servizzi Finanzjarji ta’ Malta. 3. (1) Dawn ir-regolamenti japplikaw għal kumpanniji li fid-data tal-bidu fis-seħħ ta’ dawn ir-regolamenti ma jkunux waqfu joperaw bħala kumpanniji offshore. (2) L-Att għandu jibda jseħħ għal kumpanniji offshore fid-data tal-bidu fis-seħħ ta’ dawn ir-regolamenti, bla ħsara għad-disposizzjonijiet ta’ l-Att dwar iċ-Ċentru għas-Servizzi Finanzjarji ta’ Malta u minkejja kull ħaġa li tinsab fil-memorandumu fl-istatut ta’ assoċjazzjoni ta’ dawk il-kumpanniji, iżda bla ħsara għar-regolamenti 4 u 5 ta’ dawn ir-regolamenti. 4. Eżenzjonjiet mill-applikabbiltà ta’ l-Att. Id-disposizzjonijiet li ġejjin ta’ l-Att ma għandhomx japplikaw għal kumpanniji offshore: l-artikolu 69(1) (h Id-disposizzjonijiet li ġejjin ta’ l-Att ma għandhomx japplikaw għal kumpanniji offshore); l-artikoli 73 u 77; l-artikoli minn 83 sa 84B; l-artikoli minn 86 sa 102; l-artikolu 104; l-artikolu 121; l-artikolu 127; l-artikolu 138; l-artikolu 144(1)(b); l-artikolu 211; l-artikoli minn 214 sa 300; l-artikoli minn 301 sa 324; l-artikoli minn 326 sa 383; l-artikolu 402; l-artikoli 428 u 429. 5. Applikabbilità ta’ l-Ordinanza dwar is-Soċjetajiet Kummerċjali. L-Ordinanza dwar is-Soċjetajiet Kummerċjali għandha, bla ħsara għad-disposizzjonijiet ta’ l-Att dwar iċ-Ċentru għas-Servizzi Finanzjarji ta’ Malta, u kif imħarsa bis-saħħa ta’ l-artikolu 431 ta’ l-Att, tkompli tirregola kull ħaġa dwar kumpanniji offshore: (i) li ma tkunx speċifikament regolata bl-Att kif magħmul applikabbli b’dawn ir-regolamenti; jew (ii) meta l-applikazzjoni ta’ l-Att tkun speċifikament eskluża b’disposizzjoni legali speċifika; jew (iii) sal-limitu lid-disposizzjoni ta’ l-imsemmija Ordinanza li tirregola dik il-ħaġa ma tkunx inkonsistenti mad-disposizzjonijiet ta’ l-Att kif magħmul applikabbli b’dawn ir-regolamenti. 6. (1) Bla ħsara għad-disposizzjonijiet ta’ dawn ir-regolamenti, il-kumpanniji kollha li ma jkunux waqfu joperaw bħala kumpanniji offshore fid-data tal-bidu fis-seħħ ta’ dawn ir-regolamenti, għandhom jitqiesu li jkunu ġew iffurmati u reġistrati taħt l-Att u għandhom jitqiesu li jkunu jħarsu l-artikolu 69 ta’ l-Att, u għandhom iżommu l-istess personalità ġuridika u jżommu d-drittijiet u l-obbligi kollha eżistenti. (2) Id-disposizzjonijiet tal-Kapitoli IX, X u XI tat-Taqsima V ta’ l-Att għandhom japplikaw, dwar kumpanniji offshore, għal kull żmien ta’ kontijiet li jibdew wara l-1 ta’ Jannar, 2004.